《金茎仙人辞汉歌》
明代·张吉

烧金饵玉燕齐客，霞表心情鬼踪迹。空中沆瀣期奉君，十指金仙倚空碧。

青青草已绵千里，阿奴更祝螟蛉子。两都文武遂成灰，独唁刘家旧山水。

东都却忆茂陵道，恨不当初与俱老。车轮未转泪成河，白日无光天宇小。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。